РЕПУБЛИКА СРБИЈА

AП ВОЈВОДИНА

ИНСТИТУТ ЗА ЈАВНО ЗДРАВЉЕ ВОЈВОДИНЕ

Адреса: Футошка 121, 21000 НОВИ САД

[www.izjzv.org.rs](http://www.izjzv.org.rs)

Број: 01-906/2

Датум: 29.05.2025. године

## На основу члана 27. став 1. тачка 1. Закона о јавним набавкама („Службени гласник РС“ број 91/19 и 92/2023) Финансијског плана и Плана набавки Института за јавно здравље Војводине за 2025. годину на које се Закон о јавним набавкама не примењује и Одлуке о спровођењу набавке 01-906/1 од 26.05.2025. године, објављујемо/достављамо:

## П О З И В

**за достављање понуда**

**НА-19/2025**

Позивамо вас да доставите понуду за набавку радова **„Текуће одржавање водовода, канализације и централног грејања“** који су планирани у Плану набавки установе, а у складу са спецификацијом која се налази у прилогу овог позива.

Понуду доставити на обрасцу који се налази у прилогу овог позива. Обавезно попунити све податке у обрасцу.

**Критеријум за избор**: најнижа понуђена цена

**Услови плаћања**: на текући рачун Извођача у року до 30 дана од дана достављања исправног рачуна регистрованог на ЦРФ и СЕФ-у, у складу са Законом о електронском фактурисању.

**Начин достављања понуда**: Понуде са припадајућом документацијом се достављају путем:

А) поште или лично у седишту наручиоца, на адреси: Футошка 121, 21000 Нови Сад, у затвореној коверти са назнаком „Текуће одржавање водовода, канализације и централног грејања“

или

Б) електронским путем на е-маил адресу: oliver.gion@izjzv.org.rs

Рок за подношење понуда: Рок за подношење понуда је **6** дана од дана објављивања/упућивања позива за подношење понуда, односно **до 04.06.2025**. године у 11:00 часова Све понуде које пристигну на адресу наручиоца до назначеног рока, сматраће се благовременим. Неблаговремене понуде се неће разматрати и биће неотворене враћене понуђачу.

Контакт особа: Оливер Гион, телефон 062/777-550, путем електронске поште: oliver.gion@izjzv.org.rs

**ТЕХНИЧКА СПЕЦИФИКАЦИЈА**

**„Текуће одржавање водовода, канализације и централног грејања“**

**НА–19/2025**

Радови обухватају следеће:

|  |  |  |  |  |
| --- | --- | --- | --- | --- |
| **РБ** | **Шифра** | **Опис ставке** | **ЈМ** | **Количина** |
| 2 | 10614 | Одгушење точећих места сајлом (wц шоље, умиваоника , судопере и подног сливника) | ком | 2 |
| 2 | 10615 | Одгушење вертикале сајлом (ручно) | ком | 3 |
| 3 | 10616 | Машинско одгушење вертикале | ком | 1 |
| 4 | 10617 | Испирање вертикале машином (150 бара) | ком | 1 |
| 5 | 10618 | Снимање канализације ИЦ камером | ком | 1 |
| 6 | 10619 | Замена сифона умиваоника и судопере | ком | 2 |
| 7 | 10620 | Замена умиваоника | ком | 2 |
| 8 | 10621 | Замена WЦ соље | ком | 2 |
| 9 | 10622 | Замена пловка, звона и испирне цева | ком | 1 |
| 10 | 10623 | Замена водокотлића | ком | 1 |
| 11 | 10624 | Одгушење олука за одвод атмосферских вода | ком | 1 |
| 12 | 10625 | Заустављање цурења воде | ком | 3 |
| 13 | 10626 | Замена улошка вентила (1/2 - 1"), ек вентили | ком | 3 |
| 14 | 10627 | Замена улошка вентила (5/4-2") | ком | 4 |
| 15 | 10628 | Замена славине (свих врста) | ком | 2 |
| 16 | 10629 | Затварање и празњење инсталације | ком | 1 |
| 17 | 10630 | Замена цеви (1/2 -3/4"), са припремним и завршним радовима и материјалом | m | 5 |
| 18 | 10631 | Замена цеви (1-2") , са припремним и завршним радовима и материјалом | m | 4 |
| 19 | 10632 | Препакивање вентила 3/8-1/2" и озрачних вентила | ком | 7 |
| 20 | 10633 | Замена радијаторског вентила (1/2-3/4) | ком | 8 |
| 21 | 10977 | Демонтажа и враћање радијатора (до 15 ребара) | ком | 3 |
| 22 | 10978 | Демонтажа и враћање радијатора (преко 15 ребара) | ком | 2 |
| 23 | 10979 | Замена цеви грејања 3/8 – ¾ са припремним и завршним радовима и материјалом | м | 14 |
| 24 | 10980 | Замена цеви грејања 1“ – 2“ са припремним и завршним радовима и материјалом | м | 14 |

**Образац понуде број: \_\_\_\_\_\_\_\_\_\_\_\_\_\_\_од\_\_\_\_\_\_\_\_\_\_\_\_2025. год.**

**ПОДАЦИ О ПОНУЂАЧУ**

|  |  |
| --- | --- |
| НАЗИВ ПОНУЂАЧА |  |
| СЕДИШТЕ И АДРЕСА |  |
| ТЕЛЕФОН |  |
| ФАКС |  |
| Е-МАИЛ |  |
| ШИФРА ДЕЛАТНОСТИ |  |
| МАТИЧНИ БРОЈ |  |
| ПИБ |  |
| БРОЈ ТЕКУЋЕГ РАЧУНА |  |
| НАЗИВ БАНКЕ |  |
| У СИСТЕМУ ПДВ-А |  |
| ОСОБА ЗА КОНТАКТ |  |
| БРОЈ ТЕЛЕФОНА ОСОБЕ ЗА КОНТАКТ |  |
| ОВЛАШЋЕНО ЛИЦЕ ЗА ПОТПИСИВАЊЕ УГОВОРА |  |
| ТЕЛЕФОН ОВЛАШЋЕНОГ ЛИЦА |  |
| ОДГОВОРНО ЛИЦЕ КОЈЕ РУКОВОДИ ИЗВРШЕЊЕМ НАБАВКЕ |  |
| БРОЈ ТЕЛЕФОНА ОДГОВОРНОГ ЛИЦА |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **РБ** | **Шифра** | **Опис ставке** | **ЈМ** | **Кол** | **Јединична цена без ПДВ-а** | **Јединична цена са ПДВ-ом** | **Укупна цена без ПДВ-а** | **Укупна цена са ПДВ-ом** |
| 1 | 10614 | Одгушење точећих места сајлом (wц шоље, умиваоника , судопере и подног сливника) | ком | 2 |  |  |  |  |
| 2 | 10615 | Одгушење вертикале сајлом (ручно) | ком | 3 |  |  |  |  |
| 3 | 10616 | Машинско одгушење вертикале | ком | 1 |  |  |  |  |
| 4 | 10617 | Испирање вертикале машином (150 бара) | ком | 1 |  |  |  |  |
| 5 | 10618 | Снимање канализације ИЦ камером | ком | 1 |  |  |  |  |
| 6 | 10619 | Замена сифона умиваоника и судопере | ком | 2 |  |  |  |  |
| 7 | 10620 | Замена умиваоника | ком | 2 |  |  |  |  |
| 8 | 10621 | Замена WЦ соље | ком | 2 |  |  |  |  |
| 9 | 10622 | Замена пловка, звона и испирне цева | ком | 1 |  |  |  |  |
| 10 | 10623 | Замена водокотлића | ком | 1 |  |  |  |  |
| 11 | 10624 | Одгушење олука за одвод атмосферских вода | ком | 1 |  |  |  |  |
| 12 | 10625 | Заустављање цурења воде | ком | 3 |  |  |  |  |
| 13 | 10626 | Замена улошка вентила (1/2 - 1"), ек вентили | ком | 3 |  |  |  |  |
| 14 | 10627 | Замена улошка вентила (5/4-2") | ком | 4 |  |  |  |  |
| 15 | 10628 | Замена славине (свих врста) | ком | 2 |  |  |  |  |
| 16 | 10629 | Затварање и празњење инсталације | ком | 1 |  |  |  |  |
| 17 | 10630 | Замена цеви (1/2 -3/4"), са припремним и завршним радовима и материјалом | м | 5 |  |  |  |  |
| 18 | 10631 | Замена цеви (1-2") , са припремним и завршним радовима и материјалом | м | 4 |  |  |  |  |
| 19 | 10632 | Препакивање вентила 3/8-1/2" и озрачних вентила | ком | 7 |  |  |  |  |
| 20 | 10633 | Замена радијаторског вентила (1/2-3/4) | ком | 8 |  |  |  |  |
| 21 | 10977 | Демонтажа и враћање радијатора (до 15 ребара) | ком | 3 |  |  |  |  |
| 22 | 10978 | Демонтажа и враћање радијатора (преко 15 ребара) | ком | 2 |  |  |  |  |
| 23 | 10979 | Замена цеви грејања 3/8 – ¾ са припремним и завршним радовима и материјалом | м | 14 |  |  |  |  |
| 24 | 10980 | Замена цеви грејања 1“ – 2“ са припремним и завршним радовима и материјалом | м | 14 |  |  |  |  |
| **У К У П Н О** | **динара без ПДВ-а** |
|  **ПДВ** |
| **динара са ПДВ-ом** |

**Захтеви и карактеристике:**

**\*** Радови ће се извршавати у просторијама на адреси Наручиоца према динамици утврђеној на основу захтева Наручиоца.

**\*** Извођач мора имати у радном односу или ангажовати лица оспособљена за извршавање предметних радова.

**\*** Извођач мора да поседује неопходан алат и неопходну заштитну опрему и сву опрему потребну за извођење предметних радова.

**\*** Сви радови се морају извршавати у складу са правилима струке.

\* **Рок за почетак извршења радова**: \_\_\_\_\_\_\_\_дана од дана захтева Наручиоца (максимално 3 дана).

**НАПОМЕНА: У хитним случајевима максималан рок одзива мора бити краћи од 1 сата, и у тим случајевима понуђач може да користи резервне делове из свог асортимана, по актуелном ценовнику понуђача.**

\* У спецификацији су наведене оквирне количине радова и Наручилац задржава право од њиховог одступања. Наручилац задржава право да захтева и сродне радове који нису наведени у Понуди са спецификацијом, а по условима из исте и по ценама важећег Ценовника Понуђача.

\* Свако евентуално **искључивање електричне енергије и воде** неопходно је писмено најавити Наручиоцу најкасније до 48 часова пре искључења. Искључење не сме да траје дуже од 6 часова.

Након искључења електричне енергије, делови зграде који су били искључени морају бити снабдевени електричном енергијом минимум 12 часова пре поновног искључивања.

\* Ради објективног сагледавања комплетне ситуације, пожељно је да заинтересовани понуђачи изврше обилазак објекта. У том случају достављају писмени захтев за обилазак заведен, потписан, печатиран на сопственом меморандуму путем поште, факсом, електронском поштом. Контакт особа: Зоран Топалов (zoran.topalov@izjzv.org.rs).

**Динамика радова** биће утврђена на основу захтева Наручиоца.

**РОК ВАЖЕЊА ПОНУДЕ:** \_\_\_\_\_\_\_\_ дана од дана отварања понуда (понуђач уписује број дана важења понуде – не може бити краћи од 30 дана од дана отварања понуда).

**Плаћање** ће се извршити у року од:\_\_\_\_\_\_\_\_дана од дана достављања исправног рачуна регистрованог на ЦРФ и СЕФ-у, у складу са Законом о електронском фактурисању. (не може бити краће од 30 дана).

Место и датум Понуђач

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ м.п. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ОБРАЗАЦ ИЗЈАВЕ О ИСПУЊАВАЊУ УСЛОВА ЗА УЧЕШЋЕ У НАБАВЦИ**

 **НА-19/2025**

У поступку набавке НА-19/2025, као овлашћено лице понуђача дајем следећу

И З Ј А В У

Понуђач \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

из \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Адреса: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

испуњава све захтеване услове за учешће, утврђене позивом.

 Датум: М.П. Потпис овлашћеног лица понуђача:

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Уколико понуду подноси група понуђача, потребно је да се наведени образац Изјаве фотокопира у довољном броју примерака попуни и потпише за сваког члана групе понуђача (као и за носиоца посла групе понуђача).

**МОДЕЛ УГОВОРА**

**Институт за јавно здравље Војводине** са седиштем у Новом Саду, ул. Футошка бр.121, матични број: 08246912, ПИБ:100452714, рачун број: 840-692667-61 који се води код Управе за трезор – Филијала Нови Сад, кога заступа в.д. директора др Милена Табаковић (у даљем тексту: Наручилац)

и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ са седиштем у \_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_, рачун број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_, матични број:\_\_\_\_\_\_\_\_\_\_\_\_\_\_\_\_\_\_\_\_ ПИБ: \_\_\_\_\_\_\_\_\_\_\_\_\_\_\_\_\_\_\_, (у даљем тексту: Извођач)

закључили су

**УГОВОР О НАБАВЦИ**

**„Текуће одржавање водовода, канализације и централног грејања“**

**НА – 19/2025**

ПРЕДМЕТ

Члан 1.

Предмет овог уговора (у даљем тексту: Уговор) је регулисање међусобних права и обавеза уговорних страна у вези са извођењем радова „Текуће одржавање водовода, канализације и централног грејања“, који су дефинисани и описани у Понуди Извођача бр.\_\_\_\_\_\_\_\_од \_\_\_\_\_\_\_\_2025. године и која је саставни део овог уговора , сагласно спецификацији из Позива Наручиоца, са ценом која је саставни део.

Врста и број радова из претходног става наведених у Понуди Извођача не обавезују Наручиоца да захтева извршење свих радова, већ ће захтевати извршење радова према својим потребама и финансијским могућностима.

Члан 2.

Извођач се обавезује да ће се извршење радова започети у складу са роком наведеним у Понуди.

У хитним случајевима максималан рок одзива мора бити краћи од 1 сата, a Извођач у том случају може да користи резервне делове из свог асортимана, по актуелном ценовнику.

Радови ће се извршавати у просторијама на адреси Наручиоца према динамици утврђеној на основу захтева Наручиоца, сагласно спецификацији из Понуде.

ЦЕНА И НАЧИН ПЛАЋАЊА

Члан 3.

Уговорна цена у складу са техничком спецификацијом и понудом, укупно износи \_\_\_\_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_\_\_\_\_ динара са ПДВ-ом, која је обезбеђена Финансијским планом Наручиоца за 2025. годину за ову намену.

Јединичне цене за радове из чл. 1 овог уговора исказане су у Понуди Извођача бр. \_\_\_\_\_\_\_\_од\_\_\_\_\_\_\_\_\_\_\_2025. године (Прилог 1) и исте се примењују у извршењу овог уговора.

Уговорена цена обухвата све трошкове који су везани за реализацију предметне набавке.

Појединачне цене радова које су предмет овог уговора непроменљиве су у периоду важности овог уговора, без обзира на време извршења и друге околности које утичу на формирање цена предметних радова.

Плаћање ће се извршити на текући рачун Извођача у року до \_\_\_\_\_\_\_ дана од дана достављања исправног рачуна регистрованог на ЦРФ и СЕФ-у, у складу са Законом о електронском фактурисању и квантитативно и квалитативно усаглашене и потписане примопредаје извршених радова који су предмет овог уговора.

Захтев Наручиоца је да рачун садржи и следеће податке: број предметне набавке, број уговора о набавци (заводни број Наручиоца), назив ставке из техничке спецификације, јединицу мере, цену по јединици мере.

Рачуни који нису сачињени у складу са наведеним биће враћени Извођачу, а плаћање одложено на штету Извођача све док се не достави исправан рачун.

ОБАВЕЗЕ НАРУЧИОЦА

Члан 4.

Наручилац се обавезује да плати уговорену цену на рачун Извођача, по цени из понуде и на начин дефинисан чланом 3. овог Уговора.

У случају прекорачења рока из члана 3. став 5. овог Уговора, Наручилац дугује извођачу и износ законске затезне камате.

Наручилац задржава право да одступи од оквирних количина радова који ће се изводити, тј. који су наведени у табели „Техничке спецификације“, али тако да укупна плаћања не прелазе уговорени износ у периоду важења уговора.

Уколико током реализације уговора Наручилац искаже објективне потребе за сродним радовима који нису наведени у Понуди са спецификацијом, Извођач је у обавези да обезбеди захтеване радове по ценама које нису веће од упоредивих тржишних цена, нити веће од цена радова по којима их извршава другим клијентима

ОБАВЕЗЕ ИЗВОЂАЧА

Члан 5.

Извођач се обавезује да обавезу из члана 2. овог уговора изврши у складу са законом, правилима струке, техничким прописима, нормативима и стандардима, под условима из Уговора, придржавајући се спецификације, техничког описа и техничких карактеристика и других услова из Конкурсне документације.

Извођач је такође у обавези да најстрожије чува пословне, безбедносне и све друге информације у чији посед дође приликом извршења предметних радова.

Ако реализовани радови које је Извођач реализовао код Наручиоца, не одговарају неком од елемената садржаним у Конкурсној документацији и прихваћеној Понуди, Извођач одговара по законским одредбама о одговорности за неиспуњене обавезе.

За свако непридржавање обавеза из прихваћене понуде, од стране Извођача, Наручилац има право на једнострани раскид Уговора.

Наручилац када раскида Уговор, из разлога наведених у ставу 3. овог члана, као и других разлога утврђених законом, дужан је то саопштити Извођачу у писменој форми.

Члан 6.

Извођач гарантује за квалитет извршених радова и преузима све законске обавезе које се односе на отклањање последица које настану извршењем радова неодговарајућег квалитета.

Извођач је дужан да уважи све рекламације које му изнесе Наручилац и да отклони недостатке одмах, а најкасније у року од 7 (седам) дана. У овом случају Наручилац као клијент има виши приоритет у односу на остале клијенте Извођача.

Извођач сноси искључиву одговорност за своје раднике за време обављања послова из члана 2. овог Уговора у просторијама Наручиоца, за све евентуалне повреде на раду или у вези са радом истих, као и за сву другу материјалну или нематеријалну штету коју би наведени радници могли претрпети за време обављања посла у просторијама Наручиоца.

Извођач се обавезује да Наручиоцу надокнади сву штету коју му у извршењу обавеза преузетих овим Уговором причине радници Извођача.

Члан 7.

Извођач се обавезује да даном потписивања овог уговора на име средства финансијског обезбеђења, са картоном депонованих потписа достави уредно потписану и регистровану сопствену бланко меницу, без жираната у корист Наручиоца, са меничним овлашћењем за попуну у висини од 10% од уговорене вредности, без ПДВ-а, са клаузулом „без протеста“ и „по виђењу“ на име доброг извршења посла, плаћање уговорне казне и обезбеђење да неће ангажовати као подизвођача лице које није навео у понуди.

Меница за добро извршење посла мора да важи још 30 (тридесет) дана од дана истека рока за коначно извршење свих уговорених обавеза.

У оквиру меничног овлашћења неопходно је да буде наведен број уговора Наручиоца за који се оно везује, као и заводни број поступка Наручиоца који се окончава уговором

Овлашћење за попуњавање менице мора бити потписано и оверено, сагласно Закону о платном промету („Службени лист СРЈ“, бр. 3/2002 и 5/2003 и „Службени гласник РС“, бр. 43/2004 и 62/2006, 111/2009-др.закон , 31/2011 и 139/2014-др.закон).

Члан 8.

Ако Извођач касни са извршењем радова у односу на рокове одређене у члану 2. став 1. и став 2. Уговора, обавезан је да Наручиоцу плати уговорну казну у висини од 0,5% уговорене вредности за сваки дан закашњења, с тим да износ тако одређене казне не може бити већи од 10% укупно уговорене цене.

Ако због закашњења са уговореним извршењем од стране Извођача, Наручилац претрпи штету која је већа од износа уговорене казне из става 1. овог члана, Наручилац може уместо уговорене казне захтевати накнаду штете односно поред уговорне казне може захтевати и разлику до пуног износа претрпљене штете.

Уколико се грешком Извођача приликом реализације уговорних обавеза деси следеће: прекрши режим наведен за исључења електричне енергије, уговорено време извршавања радова, настане квар/оштећење на уређајима Наручиоца, наруши заштита биолошких материјала, изабрани Извођач ће сносити трошкове настале штете и Наручилац ће активирати средство обезбеђења.

Извођач је обавезан да наручиоцу надокнади штету која је настала услед раскида Уговора, уколико је Извођач одговоран за раскид Уговора.

ПРЕЛАЗНЕ И ЗАВРШНЕ ОДРЕДБЕ

Члан 9.

Све евентуалне спорове који настану из, или поводом, овог уговора, уговорне стране ће покушати да реше споразумно.

Уколико спорови између Наручиоца и Извођача не буду решени споразумно, уговара се надлежност суда у Новом Саду.

Члан 10.

Овај уговор ступа на снагу даном потписивања од стране овлашћених лица уговорних страна.

Овај уговор се закључује на период до момента извршења уговорних обавеза, а најдуже до годину дана.

Обавезе које доспевају у овој и наредној буџетској години ће бити реализоване највише до износа средстава која ће наручиоцу за ту намену бити одобрена у тој буџетској години.

Овај уговор се може изменити само писаним анексом, потписаним од стране овлашћених лица уговорних страна, у зависности од финансијских средстава предвиђених Финансијским планом Наручиоца.

Уговорне стране сагласне су да је предметни уговор подложан изменама у складу са чланом 156 -161. Закона о јавним набавкама.

Сагласношћу уговорних страна, трајање уговора може бити продужено, уколико је то неопходно, услед измене уговора писаним анексима на основу чланова 156- 161. Закона о јавним набавкама.

Обавезе које доспевају у овој и у наредној буџетској години ће бити реализоване највише до износа средстава која ће наручиоцу за ту намену бити одобрена у тој буџетској години.

Све што није регулисано одредбама овог уговора, примениће се одредбе Закона о облигационим односима.

Овај уговор је сачињен у 2 (два) истоветна примерака, од којих 1 (један) примерка задржава Наручилац за своје потребе, а 1 (један) извођач.

|  |  |
| --- | --- |
| За ИЗВОЂАЧА : | За НАРУЧИОЦА: |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | ВД директораДр Милена Табаковић |
| Датум потписивања уговора: |  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| (попуњава Извођач) |  |